

Република Македонија

МИНИСТЕРСТВОТО ЗА ПРАВДА

**ПРЕДЛОГ НА**

**ЗАКОН ЗА OБЈАВУВАЊЕ НА ЗАКОНИТЕ И НА ДРУГИТЕ ПРОПИСИ**

**И АКТИ ВО “СЛУЖБЕН ВЕСНИК НА РЕПУБЛИКА МАКЕДОНИЈА“**

**ПО СКРАТЕНА ПОСТАПКА**

**Скопје, јуни 2013 година**

**I ВОВЕД**

1. **ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ**

Донесувањето на Законот за објавување на законите и на другите прописи и акти во Службен весник на Република Македонија“ произлегува од потребата за остварување на преземените обврски за спроведување на ефикасни и континуирани реформи во областа на објавувањето на прописите - во делот што претставува јавен интерес, базирани на европските искуства и стандарди.

Основната причина за донесување на предложениот закон е усогласување со позитивните прописи во Република Македонија, измените и дополнувањата на Законот за јавните претпријатија, како и следење на постојниот тренд во оваа област, согласно со компаративните искуства во областа на објавување на законите и на другите прописи и акти во службените гласила во земјите од регионот.

1. **ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГ ЗАКОНОТ**

Основните цели на предложениот закон се да се изврши усогласување со Законот за јавните претпријатија и неговите измени и дополнувања.

Основните решенија на Предлогот на Законот за објавување на законите и на другите прописи и акти во “Службен весник на Република Македонија“ содржат решенија кои се однесуваат на начинот и формата на објавувањето на законите и на другите прописи и акти во “Службен весник на Република Македонија“, органите на управување на претпријатието, како и други решенија усогласени со легислативата во Република Македонија и актуелните трендови во областа на објавувањето на актите и начинот и формата на нивното издавање.

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Предлог законот за објавување на законите и на другите прописи и акти во “Службен весник на Република Македонија“ не предизвикува фискални импликации врз Буџетот на Република Македонија.

**IV. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

За спроведување на овој закон не е потребно обезбедување дополнителни финансиски средства од Буџетот на Република Македонија, ниту материјални обврски за одделни субјекти.

**V. СКРАТЕНА ПОСТАПКА ЗА ДОНЕСУВАЊЕ НА ЗАКОНОТ ЗА ОБЈАВУВАЊЕ НА ЗАКОНИТЕ И НА ДРУГИТЕ ПРОПИСИ И АКТИ ВО “СЛУЖБЕН ВЕСНИК НА РМ“**

Сооглед на тоа што се исполнети условите утврдени во членот 170 од Деловникотна Собранието на Република Македонија, односно предложениот закон не е од сложен и обемен карактер, се предлага овој закон да се донесе по скратена постапка.

**ПРЕДЛОГ НА**

**ЗАКОН ЗА ОБЈАВУВАЊЕ НА ЗАКОНИТЕ И ДРУГИТЕ ПРОПИСИ**

**И АКТИ ВО „СЛУЖБЕН ВЕСНИК НА РЕПУБЛИКА МАКЕДОНИЈА“**

I.ОПШТИ ОДРЕДБИ

**Член 1**

(1) Со овој за­кон се уре­ду­ва об­ја­ву­ва­ње­то на за­ко­ни­те, дру­ги­те про­пи­си и ак­ти во „Служ­бен вес­ник на Ре­пуб­ли­ка Ма­ке­до­ни­ја“, ка­ко и из­да­ва­ње­то на служ­бе­но­то гласило „Служ­бен вес­ник на Ре­пуб­ли­ка Ма­ке­до­ни­ја“.

(2) Објавувањето и издавањето од ставот (1) на овој член се врши во печатена и во електронска форма.

**Член 2**

(1) Законите и другите прописи кои ги донесуваат надлежните државни органи во Република Македонија, како и другите акти за кои тоа е утврдено со Устав, закон, друг пропис или за кои ќе одлучат тие органи од причини на транспарентност, се објавуваат во “Службен весник на Република Македонија“.

(2) Об­ја­ву­ва­ње­то на за­ко­ни­те, дру­ги­те про­пи­си и ак­ти и из­да­ва­ње­то на службеното гла­си­ло „Служ­бен вес­ник на Ре­пуб­ли­ка Ма­ке­до­ни­ја“ е од ја­вен ин­те­рес.

**Член 3**

(1) Во „Служ­бен вес­ник на Ре­пуб­ли­ка Ма­ке­до­ни­ја“, во смисла на член 2 став (1) од овој закон, се објавуваат :

- Уставот на Република Македонија, уставен закон, уставните амандмани, законите, другите прописи и акти на Собранието на Република Македонија (во натамошниот текст: Собранието) ;

- Меѓународните договори ратификувани согласно Уставот на Република Македонија;

- Други меѓународни договори и меѓународните акти за кои тоа е утврдено со закон или друг пропис, односно за кои ќе одлучи Владата на Република Македонија (во натамошниот текст: Владата) ;

- Указите, одлуките и другите акти на Претседателот на Република Македонија,

- Уредбите, одлуките и другите акти на Владата ;

- Подзаконските и другите акти кои ги донесуваат министрите или министерствата, акти на функционерите кои раководат со други органи на државната управа, актите на организациите утврдени со закон, агенциите, дирекциите или други правни лица кои целосно се финансираат од Буџетот на Република Македонија ;

- Одлуките и другите акти на Уставниот суд на Република Македонија;

- Акти на Судскиот совет на Република Македонија, другите судски органи, Советот на јавните обвинители и за други органи кога тоа е определено со закон ;

- Актите на регулаторните органи, на Народната Банка на Република Македонија, на фондовите, заводите, агенциите и на други правни лица и субјекти (совети, комисии и сл.), донесени во извршување на јавните овластувања ;

- Прописите и другите акти на локалната самоуправа за кои тоа е утврдено со закон или со нивните статути ;

- Исправките на законите, другите прописи, меѓународните договори и другите акти објавени во „Служ­бен вес­ник на Ре­пуб­ли­ка Ма­ке­до­ни­ја“;

- Декларациите, заедничките позиции и демаршите на Европската унија кон кои се придружува/прифаќа Република Македонија на покана на Европската унија ;

- Резолуциите на Советот за безбедност на Обединетите нации со кои се воведува, изменува или укинува режим на санкции против држави, ентитети или поединци ;

(2) Покрај прописите и актите од став (1) на овој член во“Службен весник на Република Македонија“ се објавуваат и огласи, јавни повици, јавни конкурси, неважечки документи, и други акти за кои со закон или друг пропис е утврдено да се објавуваат во“Службен весник на Република Македонија“.

**Член 4**

(1) Законите и другите прописи и акти се објавуваат во „Служ­бен вес­ник на Република Ма­ке­до­ни­ја“ во текстот кој го утврдил доносителот на актот, врз основа на налог на органот, односно службите кои се грижат за нивното објавување.

(2) Законите и другите прописи и акти од членот 3 од овој закон се објавуваат во електронското и печатеното издание на “Службен весник на Република Македонија“.

**Член 5**

(1) За об­ја­ву­ва­ње на за­ко­ни­те и дру­ги­те про­пи­си и ак­ти на Соб­ра­ни­е­то се гри­жи генералниот сек­ре­та­р на Соб­ра­ни­е­то.

(2) За об­ја­ву­ва­ње на про­пи­си­те и дру­ги­те ак­ти на прет­се­да­те­лот на Ре­пуб­ли­ка­та се гри­жи генералниот секретар во кабинетот на прет­се­да­те­лот на Ре­пуб­ли­ка Македонија.

(3) За об­ја­ву­ва­ње на про­пи­си­те и дру­ги­те ак­ти на Вла­да­та се гри­жи генералниот сек­ре­та­р на Вла­да­та.

(4) За об­ја­ву­ва­ње на про­пи­си­те и дру­ги­те ак­ти на ми­нис­три­те кои ра­ко­во­дат со ми­нис­терс­тва­та и фун­кци­о­не­ри­те кои ра­ко­во­дат со дру­ги­те ор­га­ни на државната управа, се гри­жи сек­ре­та­рот на Секретаријатот за за­ко­но­дав­ство на Вла­да­та.

(5) За об­ја­ву­ва­ње на ко­лек­тив­ни­те до­го­во­ри се гри­жи ор­га­нот што е ов­лас­тен од страна на суб­јек­ти­те што ги склу­чи­ле.

(6) За об­ја­ву­ва­ње на дру­ги­те ак­ти се гри­жи ор­га­нот, од­нос­но ор­га­ни­за­ци­ја­та што го до­не­ла.

(7) На­лог за об­ја­ву­ва­ње на за­ко­ни­те и дру­ги­те про­пи­си и ак­ти да­ва од­го­вор­но­то ли­це кое се гри­жи за об­ја­ву­ва­ње­то на за­ко­ни­те и дру­ги­те про­пи­си и ак­ти во „Служ­бен вес­ник на Ре­пуб­ли­ка Ма­ке­до­ни­ја“.

**Член 6**

(1) За­ко­ни­те и дру­ги­те про­пи­си и ак­ти се об­ја­ву­ва­ат по пра­ви­ло во пр­ви­от на­ре­ден број на „Служ­бен вес­ник на Ре­пуб­ли­ка Ма­ке­до­ни­ја“ ако се дос­та­ве­ни за об­ја­ву­ва­ње во пропишаниот рок.

(2) Пропишан рок во смисла на ставот (1) на овој член се смета рокот утврден со Уставот, посебен закон или друг пропис со кој е утврдена обврската за објавување.

(3) Доколку таков рок не е утврден, како пропишан рок за доставување ќе се смета рокот од најмалку три дена пред нивното објавување во „Службен весник на Република Македонија“.

**Член 7**

(1)„Службен весник на Република Македонија“ се издава по правило еднаш до два пати неделно.

(2) На барање на Собранието, Владата или одговорното лице во Јавното претпријатие „Службен весник на Република Македонија“ (во натамошниот текст: Јавното претпријатие), „Службен весник на Република Македонија“ излегува повеќе пати неделно.

(3) Денот на издавање на поединечниот број на „Службен весник на Република Македонија“ е датумот кој е означен на електронското и печатеното издание на „Службен весник на Република Македонија“.

(4) Електронското и печатеното издание на “Службениот весник на Република Македонија“ мораат да имаат ист датум.

(5) По исклучок од став (4) на овој член, доколку електронското и печатеното издание на Службен весник на Република Македонија немаат ист датум, како ден на издавање се смета датумот на печатеното издание.

(6) Електронското и печатеното издание на “Службен весник на Република Македонија“ имаат ист текст и содржина и еднаква правна важност.

(7) По исклучок од став (6) на овој член, доколку се појави неусогласеност помеѓу текстот и содржината на електронското и печатеното издание, за точен односно правно важен ќе се смета текстот објавен во печатеното издание.

**Член 8**

(1) „Служ­бен вес­ник на Ре­пуб­ли­ка Ма­ке­до­ни­ја“ се из­да­ва на ма­ке­дон­ски ја­зик и на не­го­во­то ки­рил­ско пис­мо.

(2) За­ко­ни­те, дру­ги­те про­пи­си и ак­ти се об­ја­ву­ва­ат и на ја­зикот и писмото што го збо­ру­ва­ат најмалку 20% од гра­ѓа­ни­те кои при­па­ѓа­ат на за­ед­ни­ци­те во Република Македонија.

**Член 9**

(1) Во „Служ­бен вес­ник на Ре­пуб­ли­ка Ма­ке­до­ни­ја“ пок­рај за­ко­ни­те и дру­ги­те прописи и ак­ти од членот 3 од овој за­кон, мо­жат да се об­ја­ву­ва­ат и други акти, огласи, повици и објави – од причини на транспарентност, но само на писмено барање на доносителот на актот во кое треба да се образложи оправданоста на бараната објава.

(2) Објавите од ставот (1) на овој член мораат да бидат во согласност со уредувачката политика на Јавното претпријатие.

**Член 10**

(1) Во „Служ­бен вес­ник на Ре­пуб­ли­ка Ма­ке­до­ни­ја“ се об­ја­ву­ва­ат без на­до­мес­ток за­ко­ни­те и дру­ги­те про­пи­си и ак­ти од членот 3 став (1) алинеите од 1 до 8 и алинеите од 11 до 13 од овој закон.

(2) Во „Служ­бен вес­ник на Ре­пуб­ли­ка Ма­ке­до­ни­ја“ се об­ја­ву­ва­ат со на­до­мес­ток другите про­пи­си и ак­ти од членот 3 став (1) алинеите 9 и 10 и став (2), како и објавите од членот 9 став (1) од овој закон.

**Член 11**

Јав­но­то прет­при­ја­тие е дол­жно по­да­то­ци­те од за­ко­ни­те и дру­ги­те про­пи­си и ак­ти да ги чу­ва ка­ко служ­бе­на тај­на до­де­ка не се об­ја­ват.

II.ДЕЈНОСТ, СРЕДСТВА ЗА РАБОТАИ

ОРГАНИЗАЦИЈА НА ЈАВНОТО ПРЕТПРИЈАТИЕ

**Член 12**

(1) Ра­бо­ти­те од ја­вен ин­те­рес од членот 2 став (2) од овој за­кон ги вр­ши Јав­но­то претпријатие.

(2) Јав­но­то прет­при­ја­тие врши и из­да­вач­ки ра­бо­ти (из­да­ва­ње на кни­ги, збир­ки на про­пи­си, ча­со­пи­си и дру­ги ви­до­ви из­да­ни­ја), во печатена или електронска форма, организира и одржува семинари (советувањa) за едукација од областа на правната регулатива, како и други работи утврдени со Статутот на претпријатието, ако вршењето на тие ра­бо­ти не го поп­ре­чу­ва из­да­ва­ње­то на служ­бе­но­то гла­си­ло „Службен вес­ник на Ре­пуб­ли­ка Ма­ке­до­ни­ја“.

**Член 13**

(1) Средс­тва­та за ра­бо­та на Јав­но­то прет­при­ја­тие се обез­бе­ду­ва­ат од при­хо­ди одсвоето ра­бо­те­ње и тоа од :

- претплата, односно продажба на службеното гласило “Службен весник на Република Македонија“ и на другите изданија кои ги издава Јавното претпријатие, во печатена и електронска форма;

- објавените ак­ти, огласи, јавни повици, јавни конкурси, неважечки документи и други објави утврдени во членот 10 став (2) од овој закон; и

- надоместоци за извршени услуги, при­хо­ди од из­да­вач­ка деј­ност, семинари и од дру­ги из­во­ри утврдени во статутот на Јавното претпријатие.

**Член 14**

Во ра­бо­те­ње­то и ор­га­ни­за­ци­ја­та на Јав­но­то прет­при­ја­тие се при­ме­ну­ва­ат прописите за јав­ни­те прет­при­ја­ти­ја.

**Член 15**

Ор­га­ни на Јав­но­то прет­при­ја­тие се: Уп­рав­ни­от од­бор, Надзорниот од­бо­р за контрола на ма­те­ри­јал­но-фи­нан­сис­ко­то ра­бо­те­ње и ди­рек­то­рот.

**Член 16**

(1) Уп­рав­ни­от од­бор се сос­тои од се­дум чле­на кои ги име­ну­ва и разре­шу­ва Владата од ре­дот на истакнати стручни лица во об­лас­та на пред­ме­тот на ра­бо­те­ње­то на јав­но­то прет­при­ја­тие, имајќи ја предвид соодветната и пра­вич­на­та застапеност на припадниците на сите заедници.

(2) Вре­мет­ра­е­ње­то на ман­да­тот на чле­но­ви­те на Уп­рав­ни­от од­бор не мо­же да биде по­долг од че­ти­ри го­ди­ни.

**Член 17**

(1) За вршење контрола на материјално-финансиското ра­бо­те­ње на Јавното претпријатие се формира Надзорен од­бор за контрола на материјално-финансиското ра­бо­те­ње (во натамошниот текст: Надзорен одбор) од пет чле­на.

(2) Чле­но­ви­те на Надзорниот одбор од ставот (1) на овој член ги именува, односно разрешува Вла­да­та.

(3) За членови на Надзорниот одбор можат да се име­ну­ва­ат лица со високо образование, кои поседуваат зна­е­ња и искуство особено од дејноста на финансискотo и сме­тко­водс­тве­но­то работење.

(4) Времетраењето на мандатот на членовите на Надзор­ни­от одбор не може да биде подолг од четири години.

**Член 18**

(1) Со ра­бо­та­та на Јав­но­то прет­при­ја­тие ра­ко­во­ди ди­рек­тор, што го избира односно раз­ре­шу­ва Управниот одбор.

(2) Ди­рек­то­рот се избира со ман­дат од че­ти­ри го­ди­ни.

(3) Ди­рек­то­рот на Јав­но­то прет­при­ја­тие мо­же да определи вработен кој во негово отсуство го заменува и го води тековното работење на јавното претпријатие.

(4) Ди­рек­то­рот на Јав­но­то прет­при­ја­тие по сво­ја­та фун­кци­ја е и од­го­во­рен уредник на служ­бе­но­то гла­си­ло „Служ­бен вес­ник на Ре­пуб­ли­ка Ма­ке­до­ни­ја“.

**Член 19**

Над­леж­нос­ти­те, ор­га­ни­за­ци­ја­та и ра­бо­те­ње­то на ор­га­ни­те на Јав­но­то претпријатие, ка­ко и дру­ги пра­ша­ња од зна­че­ње за ра­бо­те­ње­то на Јав­но­то претпријатие поб­лис­ку сеутврдуваат со Ста­ту­тот**.**

III.ПРЕОДНИ И ЗАВРШНИ ОДРЕДБИ

**Член 20**

(1) Постојните органи на Јавното претпријатие ќе продолжат со својата работа до денот на истекот на времето за кое се именувани.

(2) Избирањето, односно кон­сти­ту­и­ра­ње­то на ор­га­ни­те на Јав­но­то прет­при­ја­тие определени во членот 15 од овој закон, ќе се из­вр­ши не подоцна од денот на престанокот на мандатот на постојните органи.

(3) Ста­ту­тот на Јав­но­то прет­при­ја­тие од членот 19 од овој закон ќе се донесе во рок од шест месеци од денот на конституирањето на Управниот одбор на Јавното претпријатие.

**Член 21**

„Служ­бен вес­ник на Ре­пуб­ли­ка Ма­ке­до­ни­ја“ во електронска форма, во согласност со овој закон ќе започне да се издава во рок од една година од влегувањето во сила на овој закон.

**Член 22**

Со де­нот на вле­гу­ва­ње­то во си­ла на овој за­кон прес­та­ну­ва да ва­жи За­ко­нот за објавување на за­ко­ни­те и дру­ги­те про­пи­си и ак­ти во “Службен весник на Република Македонија“ (“Службен весник на Република Македонија“ бр 56/99 и 43/02).

**Член 23**

Овој за­кон вле­гу­ва во си­ла ос­ми­от ден од де­нот на об­ја­ву­ва­ње­то во “Служ­бен весник на Ре­пуб­ли­ка Ма­ке­до­ни­ја“.

**ОБРАЗЛОЖЕНИЕ НА ПРЕДЛОГ - ЗАКОНОТ**

**I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ**

Улогата, функцијата и значењето на објавувањето на законите и на другите прописи и акти во службените гласила, во секоја правна држава е од особено значење од аспект на почитување на правото на граѓаните да имаат пристап до содржината на прописите кои се однесуваат на одделни права и обврски што тие ги имаат, согласно со законите и другите прописи, што е секако во правец на развој и унапредување на демократските процеси во Република Македонија.

Предлогот за донесувањена нов Закон за објавување на законите и на другите прописи и акти во “Службен весник на Република Македонија содржи одредби со кои се уредува објавувањето на законите и на другите прописи и акти во “Службен весник на Република Македонија“, како и издавањето на службеното гласило **-** како дејност од јавен интерес.

Предложениот Закон за објавување на законите и на другите прописи и акти во “Службен весник на Република Македонија“ е во правец на усогласување со позитивните прописи во Република Македонија, како и следење на постојниот тренд во оваа област и е изработен согласно со компаративните искуства во областа на објавување на законите и на другите прописи и акти во службените гласила во земјите од регионот, а особено искуството на Република Словенија, како земја членка на Европската унија. Од друга страна, дел од измените во предложениот закон се резултат на воочените негативни искуства и разлики во толкувањето на одделни членови од Законот, а како резултат на повеќегодишната примена на постојниот Закон за објавување на законите и на другите прописи и акти во “Службен весник на Република Македонија“ (од 1999 година до денес), како и согласно со компаративните искуства на издавачите на службените гласила од земјите во регионот и пошироко.

Во делот I од предложениот закон, во членовите 1 и 2, се утврдува предметот што се уредува со Законот, исто така утврден е делот на дејноста што претставува јавен интерес. Во членот 1, во ставот (2) се утврдува дека објавувањето на актите како и издавањето на службеното гласило се врши покрај во печатена и во електронска форма, со што во содржината на законот се имплементира постојниот тренд во областа на објавување на законите и на другите прописи и акти во службените гласила во Европа, при што е земено во предвид искуството на Република Словенија, како земја членка на Европската унија.

Членот 3 ги утврдува актите што се објавуваат во службеното гласило, при што во 13 алинеи се набројани актите и доносителите на актите што се објавуваат во службеното гласило “Службен весник на Република Македонија“.

Со членовите 4 и 5 се уредува начинот на објавувањето на законите и на другите прописи и акти во “Република Македонија“. Во членот 4 се утврдува дека законите и другите прописи и акти се објавуваат во „Служ­бен вес­ник на Ре­пуб­ли­ка Ма­ке­до­ни­ја“ во текстот кој го утврдил доносителот, врз основа на налог на органот, односно службите кои се грижат за нивното објавување. Членот 5 ги утврдува органите, односно службите кои се грижат за објавување на законите и на другите прописи и акти. Имено, за об­ја­ву­ва­ње на за­ко­ни­те и дру­ги­те про­пи­си и ак­ти на Собранието на Ре­пуб­ли­ка Ма­ке­до­ни­ја се гри­жи генералниот сек­ре­та­р на Соб­ра­ни­е­то на Ре­пуб­ли­ка Ма­ке­до­ни­ја; за об­ја­ву­ва­ње на про­пи­си­те и дру­ги­те ак­ти на претседателот на Ре­пуб­ли­ка­та се гри­жи служ­ба­та на претседателот на Ре­пуб­ли­ка Ма­ке­до­ни­ја; за об­ја­ву­ва­ње на про­пи­си­те и дру­ги­те ак­ти на Вла­да­та на Ре­пуб­ли­ка Македонија се гри­жи генералниот сек­ре­та­р на Вла­да­та на Република Ма­ке­до­ни­ја; за об­ја­ву­ва­ње на про­пи­си­те и дру­ги­те ак­ти на ми­нис­три­те кои раководат со министерствата и фун­кци­о­не­ри­те кои ра­ко­во­дат со дру­ги­те ор­га­ни на државната уп­ра­ва­ се гри­жи сек­ре­та­рот на Сек­ре­та­ри­ја­тот за законодавство на Вла­да­та на Ре­пуб­ли­ка Македонија; за об­ја­ву­ва­ње на ко­лек­тив­ни­те до­го­во­ри се гри­жи ор­га­нот што го ов­лас­ти­ле суб­јек­ти­те што го склу­чи­ле, а за објавување на дру­ги­те ак­т и се гри­жи органот, од­нос­но ор­га­ни­за­ци­ја­та што го донела. Во ставот 7 од членот 5 е утврдено дека на­лог за об­ја­ву­ва­ње на за­ко­ни­те и дру­ги­те про­пи­си и ак­ти да­ва од­го­вор­но­то ли­це кое се гри­жи за об­ја­ву­ва­ње­то на за­ко­ни­те и дру­ги­те про­пи­си и ак­ти во „Служ­бен вес­ник на Република Ма­ке­до­ни­ја“.

Членот 6 утврдува дека за­ко­ни­те и дру­ги­те про­пи­си и ак­ти се об­ја­ву­ва­ат по пра­ви­ло во пр­ви­от на­ре­ден број на „Служ­бен вес­ник на Ре­пуб­ли­ка Ма­ке­до­ни­ја“ ако се дос­та­ве­ни заобјавување во про­пи­ша­ни­от рок.

Членот 7 ја утврдува динамиката на излегување – издавање на службеното гласило, датумот што ќе се смета за ден на издавање на службеното гласило, како и која содржина ќе се смета за правно валидна во случај на неусогласеност помеѓу печатеното и електронското издание. Содржината на овој член, исто така претставува имплементирање на постојниот тренд во областа на објавување на законите и на другите прописи и акти во службените гласила во Европа, при што повторно е земено во предвид искуството на Република Словенија, како земја членка на Европската унија.

Членот 8 го утврдува јазикот и писмото на кои се издава службеното гласило “Службен весник на Република Македонија, при што ставот (2) на овој член утврдува дека за­ко­ни­те и другите прописи и акти се објавуваат и на друг служ­бен ја­зик и пис­мо што го зборуваат нај­мал­ку 20% од граѓаните кои при­па­ѓа­ат на за­ед­ни­ци­те во Ре­пуб­ли­ка Македонија.

Во содржината на предложениот закон, конкретно со членот 9 е утврдено дека во „Служ­бен вес­ник на Ре­пуб­ли­ка Ма­ке­до­ни­ја“ пок­рај за­ко­ни­те и дру­ги­те про­пи­си и акти од членот 3 на овој за­кон, мо­жат да се об­ја­ву­ва­ат и други акти, огласи, повици и објави – од причини на транспарентност, но само на писмено барање на доносителот на актот во кое треба да се образложи оправданоста на бараната објава, при што е прецизирано дека овие објави мораат да бидат во согласност со уредувачката политика на Јавното претпријатие

Содржината на членот 10 е резултат на воочените негативни искуства и разлики во толкувањето на одделни членови од Законот, а како резултат на повеќегодишната примена на постојниот Закон за објавување на законите и на другите прописи и акти во “Службен весник на Република Македонија (од 1999 година до денес). Во овој член прецизно е дефинирано кои акти се објавуваат без надоместок (во ставот 1), а кои акти се објавуваат со надоместок (ставот 2).

Членот 11 утврдува дека по­да­то­ци­те од за­ко­ни­те и дру­ги­те про­пи­си и ак­ти претставуваат служ­бе­на тај­на до­де­ка не се об­ја­ват.

Членот 12 во ставот (1) упатува дека ра­бо­ти­те од ја­вен ин­те­рес од членот 2 став (2) на овој за­кон ги вр­ши Јав­но­то прет­при­ја­тие Служ­бен вес­ник на Ре­пуб­ли­ка Македонија. Ставот (2) на овој член утврдува дека Јав­но­то прет­при­ја­тие врши и издавачки работи (издавање на кни­ги, збир­ки на про­пи­си, ча­со­пи­си и дру­ги ви­до­ви из­да­ни­ја), во печатена или електронска форма, организира и одржува семинари (советувањa) за едукација од областа на правната регулатива, како и други работи утврдени со Статутот на претпријатието, но само ако ако вр­ше­ње­то на тие ра­бо­ти не го поп­ре­чу­ва из­да­ва­ње­то на служ­бе­но­то гла­си­ло „Служ­бен вес­ник на Ре­пуб­ли­ка Македонија“ што претставува дејност од јавен интерес.

Член 13 детално ги утврдува средствата за работа на јавното претпријатие, што е неопходно поради фактот што претпријатието се финансира исклучиво од сопствени извори на приходи.

Членовите од 14 до 19 претставуваат усогласување на одредбите на предложениот закон со одредбите на Законот за јавните претпријатија “Службен весник на РМ“ бр.49/06.

Во одредбите на членот 20 од предложениот закон се утврдени роковите за конституирањето на ор­га­ни­те на Јав­но­то прет­при­ја­тие оп­ре­де­ле­ни во овој за­кон. Во ставот (3) од овој член е утврдено дека Ста­ту­тот на Јав­но­то прет­при­ја­тие од членот 19 на овој закон ќе се донесе во рок од шест месеци од денот на конституирањето на Управниот одбор на Јавното претпријатие.

Согласно со одредбата на членот 21, Служ­бен вес­ник на Ре­пуб­ли­ка Македонија“ во електронска форма, во согласност со овој закон започнува да се издава една година од влегувањето во сила на Законот.

Со членовите 22 и 23 од Законот е дефиниран начинот на влегување во сила на овој закон и престанокот на важење на За­ко­нот за објавување на за­ко­ни­те и дру­ги­те про­пи­си и ак­ти во “Службен весник на Република Македонија“ (“Службен весник на Република Македонија“ бр 56/99 и 43/02).

**II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Со предлог **-** законот за објавување на законите и на другите прописи и акти во “Службен весник на Република Македонија“ се врши усогласување со Законот за јавните претпријатија.

Основните решенија на Предлогот на Законот за објавување на законите и на другите прописи и акти во “Службен весник на Република Македонија“ содржат решенија кои се однесуваат на начинот и формата на објавувањето на законите и на другите прописи и акти во “Службен весник на Република Македонија“, органите на управување на претпријатието, како и други решенија усогласени со легислативата во Република Македонија и актуелните трендови во областа на објавувањето на актите и начинот и формата на нивното издавање.

**III. ПОСЛЕДИЦИ ШТО ЌЕ ПРОИЗЛЕЗАТОД ПРЕДЛОЖЕНИТЕ РЕШЕНИЈА**

Имајќи ја предвид улогата, функцијата и значењето на објавувањето на законите и на другите прописи и акти во службените гласила во секоја правна држава, особено од аспект на почитување на правото на граѓаните да имаат пристап до содржината на прописите кои се однесуваат на одделни права и обврски што тие ги имаат, согласно со законите и другите прописи, целта на предложениот закон е секако во правец на развој и унапредување на демократските процеси во Република Македонија.

Основните решенија на Законот се однесуваат на начинот и формата на објавувањето на законите и на другите прописи и акти во “Службен весник на Република Македонија“, органите на управување на претпријатието, како и други решенија усогласени со легислативата во Република Македонија и актуелните трендови во областа на објавувањето на актите и начинот и формата на нивното издавање согласно со компаративните искуства во областа на објавување на законите и на другите прописи и акти во службените гласила во земјите од регионот.